
UZNESENIE VLÁDY SLOVENSKEJ REPUBLIKY

č. 462
z 10. októbra 2018
k Správe o priebehu a výsledkoch samitu NATO v Bruseli 
v dňoch 11. - 12. júla 2018
	Číslo materiálu:
	33074/2018

	Predkladateľ:
	minister zahraničných vecí a európskych záležitostí a minister obrany


Vláda

A. schvaľuje

A.1. Správu o priebehu a výsledkoch samitu NATO v Bruseli v dňoch 11. - 12. júla 2018;
B. ukladá

ministrovi obrany 

B.1. v spolupráci s ministrom zahraničných vecí a európskych záležitostí predložiť na rokovanie vlády a následne Národnej rade SR návrh na vyslanie príslušníkov ozbrojených síl SR do posilnenej predsunutej prítomnosti NATO (enhanced Forward Presence) v Pobaltí a v Poľsku od 1. júla 2019 

do 31. marca 2019

B.2. v spolupráci s ministrom zahraničných vecí a európskych záležitostí predložiť na rokovanie vlády a následne Národnej rade SR návrh na vyslanie príslušníkov ozbrojených síl SR do Iraku 

do 31. marca 2019

B.3. v rámci existujúceho mandátu Národnej rady SR zabezpečiť zvýšenie počtu vojakov ozbrojených síl SR nasadených v misii Rozhodná podpora (Resolute Support) v Afganistane

do 31. decembra 2019
B.4. predložiť do NATO správu o národnej implementácii záväzkov vyplývajúcich zo záväzku o výdavkoch na obranu (Defence Investment Pledge - DIP)

do 31. decembra každoročne

B.5. po prijatí rozhodnutia NATO v oblasti praktickej implementácie Iniciatívy pripravenosti NATO zabezpečiť príspevky SR

do 31. decembra 2019

B.6. predložiť na rokovanie vlády návrh materiálu s návrhom opatrení na implementáciu rozhodnutí pre urýchlenie vojenskej mobility (presuny vojenskej techniky a osôb) v rámci územia SR

do 31. decembra 2018

B.7. zabezpečiť zvýšenie príspevku SR do adaptovanej Veliteľskej štruktúry NATO (NATO Command Structure - NCS)

do 30. júna 2021

B.8. zriadiť medzirezortnú pracovnú skupinu na zabezpečenie národnej implementácie plánu na podporu spojeneckých vojsk na území SR (Enablement Plan for SACEUR´s Area of Responsibility)

do 31. októbra 2018

B.9. pokračovať v plnení úlohy SR ako vedúcej krajiny vo Zvereneckom fonde pre Ukrajinu v oblasti likvidácie nevybuchnutej munície a boja s improvizovanými výbušnými zariadeniami

do 31. decembra 2019

B.10. pokračovať v praktickej asistencii Ukrajine a Gruzínsku pri reforme obranného sektora, a to pokračovaním pôsobenia civilného experta Ministerstva obrany SR v rámci Styčnej kancelárie NATO v Kyjeve a v rámci Defence Institution Building School v Tbilisi

do 31. decembra 2019

ministrovi zahraničných vecí a európskych záležitostí 

B.11. zabezpečiť ratifikačný proces pre vstup Macedónska do NATO po podpise príslušného prístupového protokolu

do 31. decembra 2019

B.12. v spolupráci s ministrom obrany zabezpečiť účasť SR v Centre NATO pre Juh v Neapole

do 31. decembra 2019

ministrovi zahraničných vecí a európskych záležitostí
ministrovi dopravy a výstavby
podpredsedovi vlády a ministrovi financií
ministerke vnútra

B.13. nominovať člena medzirezortnej pracovnej skupiny na zabezpečenie národnej implementácie plánu na podporu spojeneckých vojsk na území SR (Enablement Plan for SACEUR´s Area of Responsibility)

do 31. októbra 2018

C. odporúča

predsedom vyšších územných celkov 

C.1. nominovať člena medzirezortnej pracovnej skupiny na zabezpečenie národnej implementácie plánu na podporu spojeneckých vojsk na území SR (Enablement Plan for SACEUR´s Area of Responsibility) 

do 31. októbra 2018.
Vykonajú:
podpredseda vlády a minister financií
minister obrany
minister zahraničných vecí a európskych záležitostí
minister dopravy a výstavby
ministerka vnútra
Na vedomie:
predsedovia vyšších územných celkov

